Revolver (albumas)

„Revolver“ (Revolveris) – septintasis britų roko grupės „The Beatles“ albumas, išleistas 1966 m. rugpjūčio 5 d.

Daugelyje albumo dainų galima pastebėti elektrinės gitaros garsą, kas nebūdinga praeitam jų albumui „Rubber Soul“, kuris buvo įkvėptas folkroko. „Revolver“ išbuvo 7 savaites UK Albums Chart topo pirmoje vietoje ir 6 savaites JAV albumų topo pirmoje vietoje. Nors „Revolver“ buvo išleistas prieš Bitlų paskutinį koncertinį turą 1966 m. rugpjūtį, jie neatlikinėjo albumo dainų gyvai, nes, pasak jų, daugelis šio albumo dainų (pvz., „Tomorrow Never Knows“) buvo per sudėtingos, kad jas būtų galima atlikti gyvai. 

„Revolver“ dažnai yra vadinamas vienu iš populiariausių visų laikų albumų. 2002 m. žurnalo „Rolling Stone“ skaitytojai išrinko jį visų laikų geriausiu, o 2003 m. to paties žurnalo 500 visų laikų geriausių albumų sąraše „Revolver“ užėmė trečią vietąhttp://www.rollingstone.com/news/story/6595634/3_revolver  - Roling Stone 500 geriausių visų laikų albumų. 2001 m. televizijų tinklas VH1 taip pat išrinko „Revolver“ geriausiu visų laikų albumu.http://www.timepieces.nl/Top100's/2001VH1MusicRadio.html  - 2001 VH1 visų laikų albumų top 100 Žurnalo „Q“ skaitytojai išrinko jį ketvirtu geriausiu albumu ir pačiu geriausiu britišku albumu.

 Dainų sąrašas 
Visas dainas parašė Lenon/McCartney, išskyrus „Love You To“, „Taxman“, „I Want to Tell You“, kurias sukūrė George Harrison.

Pirma pusė
 "Taxman" – 2:39
 "Eleanor Rigby" – 2:07
 "I'm Only Sleeping" – 3:01
 "Love You To" (Harrison) – 3:01
 "Here, There and Everywhere" – 2:25
 "Yellow Submarine" – 2:40
 "She Said She Said" – 2:37

Antra pusė
 "Good Day Sunshine" – 2:09
 "And Your Bird Can Sing" – 2:01
 "For No One" – 2:01
 "Doctor Robert" – 2:15
 "I Want to Tell You" – 2:29
 "Got to Get You into My Life" – 2:30
 "Tomorrow Never Knows" – 2:57

 Šaltiniai 

Kategorija:1966 albumai
Kategorija:The Beatles albumai